CELEX: 32012D0640
Language: et
Date: 2012-10-11 00:00:00
Title: 2012/640/EL: Komisjoni rakendusotsus, 11. oktoober 2012 , täiendava arvu merepäevade eraldamise kohta Hispaaniale ICES VIIIc ja IXa rajoonis, välja arvatud Cádizi lahes (teatavaks tehtud numbri C(2012) 7086 all)

17.10.2012   
            
            
               ET
            
            
               Euroopa Liidu Teataja
            
            
               L 284/13
            
         KOMISJONI RAKENDUSOTSUS,
   11. oktoober 2012,
   täiendava arvu merepäevade eraldamise kohta Hispaaniale ICES VIIIc ja IXa rajoonis, välja arvatud Cádizi lahes
   (teatavaks tehtud numbri C(2012) 7086 all)
   (Ainult hispaaniakeelne tekst on autentne)
   (2012/640/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. jaanuari 2012. aasta määrust (EL) nr 43/2012, millega määratakse ELi laevadele 2012. aastaks kindlaks teatavate selliste kalavarude ja kalavarurühmade püügivõimalused, mis ei kuulu rahvusvaheliste läbirääkimiste või kokkulepete kohaldamisalasse, (1) eriti selle IIB lisa punkti 8,
   ning arvestades järgmist:
   
               (1)
            
            
               Määruse (EL) nr 43/2012 IIB lisa punktis 5.1 koostoimes I tabeliga on täpsustatud maksimaalne päevade arv, mille jooksul liidu laevad, mille kogupikkus on vähemalt 10 meetrit ning mille pardal on kindlaksmääratud püügivahendid (traalid, ankurdatud põhjanoodad ja samalaadsed püügivahendid, mille võrgusilma suurus on vähemalt 32 mm ning nakkevõrgud, mille võrgusilma suurus on vähemalt 60 mm ning põhjaõngejadad) võivad viibida ICES VIIIc ja IXa rajoonis, välja arvatud Cádizi lahes, 1. veebruarist 2012 kuni 31. jaanuarini 2013.
            
         
               (2)
            
            
               Määruse (EL) nr 43/2012 IIB lisa punkti 8.5 kohaselt võib komisjon eraldada rakendusaktiga täiendava arvu merepäevi, mille jooksul võib lipuliikmesriik lubada piirkonnas viibida laeval, mille pardal on mis tahes kindlaksmääratud püügivahend, võttes arvesse tulemused, mis on saavutatud 1. veebruarist 2011 kuni 31. jaanuarini 2012 kestnud kalapüügitegevuse lõpetamisel alaliselt.
            
         
               (3)
            
            
               Hispaania esitas 28. juunil 2012 taotluse, mis tõendas, et ajavahemikul 1. veebruarist 2011 kuni 31. jaanuarini 2012 on püügitegevuse alaliselt lõpetanud kaheksa kalalaeva. Võttes arvesse esitatud andmeid ja kõnealuse lisa punktis 8.2 sätestatud arvutusmeetodit, eraldatakse Hispaaniale seitse täiendavat merepäeva kõnealuse lisa punktis 1 osutatud laevade jaoks ajavahemikuks 1. veebruarist 2012 kuni 31. jaanuarini 2013.
            
         
               (4)
            
            
               Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Maksimaalset päevade arvu, mil Hispaania lipu all sõitvale laevale, mille pardal on mis tahes kindlaksmääratud püügivahend ning mille kohta ei kehti määruse (EL) nr 43/2012 IIB lisa punktis 6.1 loetletud eritingimused, mis on sätestatud sama lisa I tabelis, võib anda loa viibida ICES VIIIc ja IXa rajoonis, välja arvatud Cádizi lahes, suurendatakse 157 päevani aastas.
   Artikkel 2
   Käesolev otsus on adresseeritud Hispaania Kuningriigile.
   
      Brüssel, 11. oktoober 2012
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 25, 27.1.2012, lk 1.